Sør-Trøndelag
Sør-Trøndelag (norv.: Sør-Trøndelag fylke) je jedan od 19 okruga Norveške. Nalazi se u južnom dijelu norveške geografske regije Trøndelag. Graniči sa okruzima: Nord-Trøndelag, Møre og Romsdal, Oppland i Hedmark. Na istoku graniči još i sa švedskom provincijom Jämtland a na zapadu izlazi na Norveško more (Atlantski okean). Prostire se na površini od 18.848 km2 i čini 5,86% ukupne teritorije Norveške. U okrugu je prema procjeni iz 2012. godine živjelo 351.805 stanovnika. Peti je najmnogoljudniji okrug sa 5,90% od ukupnog broja stanovnika Norveške. Glavni i najveći grad je Trondheim, u kojem (uz njegova predgrađa) živi nešto više od 200.000 stanovnika, što je oko 55% ukupnog stanovništva okruga. Regije su podijeljene na zasebne okruge 1804. godine. 2016. je izglasano ponovno ujedinjene ove dvije regije u jedinstven okrug koji će se desiti 2018. godine.